Troukapelle vir jou Spesiale Dag - LekkeSlaap Blog
Troukapelle vir jou Spesiale Dag
deur Adriëtte le Roux op 29 Desember 2017
Die orrel begin speel. Die bruidegom snak na asem waar hy voor die kansel staan. Geliefdes draai in hulle banke om en kyk na die silhoeët van die bruid wat in die deur verskyn. Iewers pink iemand se tannie ’n traan weg. Dan begin die prosessie in die gangetjie af beweeg, gevolg deur die reuk van roosblare wat deur kinderhandjies op die vloer gestrooi word…
Dié toneel het al male sonder tal uitgespeel, maar oud raak dit nóóit! Daarom het LekkeSlaap nóg ’n handjievol sierlike kapelle gaan uitsoek om jou droomdag ekstra spesiaal te maak. En, as jou gaste wil weet waar om te bly sodat die feesvieringe tot die vroeë oggendure kan gedy, is ons, soos altyd, daar om te help!
Almal is bos oor Bosjes! Dié prentjiemooi landgoed spog met die beste van twee wêrelde: geskiedkundige geboue en moderne argitektuur wat ’n lus vir die oog is.
Kapel: 120 gaste
Onthaal: 120 gaste
Slaapplek op die perseel: 10
Ekstras wat beskikbaar is by die venue*: Tafels en stoele, personeel by die geleentheid, ’n barista, blomme en ander dekor, ekstra beligting, twee aande se verblyf in die luukse gastehuis op die perseel.
Sakpasverblyf in die omtrek
Seven Oaks Vineyard Cottages | Mosterts Hoek Guest House | Slanghoek Mountain Resort | Bergland Accommodation
Sweer die trou op hierdie spoggerige wynplaas omring deur Stellenbosch se berge.
Kapel: 180 gaste
Onthaal: 250 gaste
Slaapplek op die perseel: 28
Ekstras wat beskikbaar is by die venue*: Blommerangskikking, tafels en stoele, kroegman en personeel by die geleentheid, ys, eetgerei en breekware, sekuriteit, tafellinne, fotograaf en videograaf, beligting en klank.
De Kleine Hoop Gastehuis | Westridge | Studio Apartment | Van der Stel Akkommodasie
Hierdie spogplaas is as’t ware die poort tot die Karoo en dus die perfekte plek om ’n lewe saam te begin.
Kapel: 60 gaste
Onthaal: 80 gaste
Slaapplek op die perseel: 56 gaste
Ekstras wat beskikbaar is by die venue*: Personeel en kroegmanne by die geleentheid, eetgerei en breekware, wit tafellinne, stoele en tafels, veilige parkeerplek, ’n opstel- en skoonmaakdiens, komplimentêre verblyf vir die troupaartjie in die wittebrood-suite op die trouaand.
Arbeid Adelt Gastehuis | Uitvlugt Guest House | Middelberg Gasteplaas | Porcupine Peak Farm
Voëlgesang en die sagte eb en vloed van die see sal jou troumars wees by dié afgewitte grasdak-kapel.
Kapel: 140 gaste
Banket-tent: 200 gaste
Slaapplek op die perseel: 68 gaste
Ekstras wat beskikbaar is by die venue*: Trou-boog, tafels, stoele en linne.
Wheatland’s Farm House and Chalets | Gouritz B&B | Gouritsvillas 13 | Heppie-Nes
Ervaar die Vrystaat op sy mooiste by Woudzicht en sê “Ja!” in hulle pragtige sandsteenkapel wat destyds ’n ystersmidskool was.
Kapel: 150 gaste
Onthaal: Tot 200 gaste
Slaapplek op die perseel: 4 gaste
Die venue bied ’n volledige lys betroubare diensverskaffers waarmee Woudzicht al vantevore gewerk het.
Thanda Tau | Wilge Inn | Vreugde Gasteplaas | Berghut
Hou jou trou-makietie op die mooie Malotiroete in Zuikerkop se allerpragtigste kapel.
Kapel: 200 gaste
Slaapplek op die perseel: 78 gaste
Ekstras wat beskikbaar is by die venue*: Tafels en stoele, tafellinne, personeel by die geleentheid, skoonmaakdiens, kroeg en kroegmanne, sekuriteit, trou-suite vir die bruidspaar voor die troue, ’n lys betroubare diensverskaffers.
Vlakbult Guest Farm | Ben Nevis Guestfarm | Umpukane | Amohela ho Spitskop Country Retreat & Conservancy
Trou in die skadu van windpompe en geskiedkundige plaasopstalle en laat die roosgoud-uurtjie van die dag vir die allermooiste troufoto’s sorg by Langberg.
Kapel: 90 gaste
Onthaal: Tot 110 gaste met ’n dansvloer
Slaapplek op die perseel: 32 gaste
Ekstras wat beskikbaar is by die venue*: Vervoer vir die troupaartjie na die veld vir foto’s, braaiplek die aand voor die troue, personeel by die geleentheid, tafels en stoele, lugversorging en kaggels, eetgerei en glase, tafellinne en lapservette, kragopwekker, drapering, bruid-suite en ontbyt vir die bruidspaar ná die troue.
Rooidam Guestfarm | A Barn Lodge | Diggies Lodge | Boschendal 10 Gastehuis
As rustiek jou en jou aanstaande laat tiek, is die kampeer-en-kapel-kombinasie by Cloudforest die perfekte keuse vir julle troudag!
Onthaal: Cloudforest werk saam met hotelle in die omgewing om onthaalgeriewe te verskaf.
Slaapplek op die perseel: 24 gaste
Ekstra geriewe word deur die hotelle in die omtrek voorsien. Doen asb. navraag hieroor.
Misty Mountains | Zvakanaka Gasteplaas | Mount Azimbo Lodge | Mashovhela Bush Lodge
Hierdie grasdak-kapel skuil aan die oewer van die Letabarivier in tropiese Tzaneen.
Onthaal: Tot 300 gaste
Slaapplek op die perseel: 82 gaste
Ekstras wat beskikbaar is by die venue*: Eetgerei, breekware, opstel- en skoonmaakdiens, tafels en stoele, lugversorging in die venue, kroegman en personeel vir die geleentheid, kinderspeelarea, sekuriteit, 5-ster-wittebroodsuite vir die troupaartjie en ’n sjampanje-ontbyt die oggend ná die troue.
Hotel@Tzaneen | The Manor Lodge Tzaneen | Tzaneen White House Lodge | Sanloo Manor
Die eklektiese kapel by Crystal Barn is versier met 22 antieke kristalkandelare, houtsneewerk en ’n Victoriaanse spiraaltrap wat jou gaste behoorlik sal laat “oe” en “aa”!
Kapel: 120 (die nabygeleë woud kan ook as venue vir die seremonie gebruik word en het sitplek vir 200 gaste)
Onthaal: 200 gaste
Ekstras wat beskikbaar is by die venue*: Tafels en stoele, vintage kroeg, veilige parkeerplek, personeel en kroegman vir die geleentheid, gasverwarmers, kragopwekker, eetgerei en breekware, bruid- en wittebrood-suite vir 2 aande.
Blesberg Farm | Beverley Country Cottages | Notts Cottage | Notting Hill Lodge
Die skouspelagtige uitsig oor die Caversham-vallei maak Granny Mouse se kapel sowaar sprokiesagtig.
Onthaal: 120 gaste met ’n dansvloer
Ekstras wat beskikbaar is by die venue*: Tafels en stoele, eetgerei en breekware, standaard-opsteldiens.
Enniskerry Self-catering Apartments | Millgate Cottage | Pennylane Guest House | Woodcroft
CRANFORD COUNTRY LODGE & WEDDING VENUE
Cranford Country Lodge is die toonbeeld van Natal se Middellandse elegansie en spog met ’n lieflike grasdak-kapel onder skadubome.
Onthaal: 150 gaste met ’n dansvloer
Ekstras wat beskikbaar is by die venue*: Lapa vir drankies voor die troue, drapering en dekoritems, feetjieliggies, personeel en kroegmanne vir die geleentheid, stoele en tafels, kinderoppasdiens, breekware en eetgerei, een aand se verblyf vir die troupaartjie in die wittebrood-suite op ’n B&B-basis.
Top Spot | The Old Hotel | Kusane Farm Cottages | A Farm Life
Met sy gepunte vensters en indrukwekkende toring lyk die kapel by Elandsheim meer soos ’n kosbare katedraaltjie!
Onthaal: 150 gaste
Slaapplek op die perseel: 100+ gaste
Ekstras wat beskikbaar is by die venue*: Tafels en stoele, wit tafellinne en stoeloortreksels, breekware en eetgerei, personeel en kroegmanne by die geleentheid, een van die en suite-houthuisies of villas op die troudag vir die bruid om aan te trek, basiese opstel- en skoonmaakdiens, parkeerplek op die perseel, ’n lys van ander diensverskaffers.
Laat die Jakarandabloeisels jou op jou troudag seën in Oak House se klipkerkie.
Kapel: 90 gaste (maar nóg gaste kan op ekstra stoele sit om plek te maak vir 130)
Onthaal: 170 gaste
Slaapplek op die perseel: 6 gaste
Oak House het ’n lys betroubare diensverskaffers wat hulle aanbeveel vir die groot dag, maar die bruidspaar kan self besluit of hulle van die verskaffers wil gebruik maak of nie.
Ekstras wat beskikbaar is by die venue*: Tafels en stoele, linne en drapering, opstel- en skoonmaakdiens, wittebrood-suite met ontbyt vir die bruidspaar.
Dolphin Whisper Guest House and Spa | Acorn House | Cullinan Diamond Lodge
Bring ’n bietjie Italiaanse flair na jou troue deur die pragtige klipkapel by Casa Toscana Lodge te kies.
Onthaal: 160 gaste
Slaapplek op die perseel: 40 gaste
Ekstras wat beskikbaar is by die venue*: Kinderoppasdiens, bruid-suite, bruidegom-kamer, wittebrood-suite wat romanties versier is, stoele en tafels, oefening van die seremonie, personeel en kroegmanne vir die geleentheid, eetgerei, breekware, geskenktafel, koektafel, bruidstafel, standaard-dekor en feetjieliggies.
Wild Fig Tuin Woonstelle | At 98 on Lynburn Guest House | Sun-decked Tranquillity in Lynnwood | Plek van Rus
Hoor jy trouklokke in een van dié kapelle lui? Laat LekkeSlaap dan sorg dat jou trougaste lekke’ bly.
* Ekstras is beskikbaar op die perseel, maar is nie noodwendig ingesluit by die koste van die trou-venue nie en mag deel vorm van ’n spesiale pakket.
Kliek hiér om ons vorige blog met nóg pragtige troukapelle te sien.
Hooffoto: Zuikerkop Country Game Lodge
Alle foto’s wat nié hier erken word nie, is van LekkeSlaap se webtuiste.
Molenvliet-hooffoto: verskaf deur instansie
Karoo1-hooffoto: verskaf deur instansie
Woudzicht-foto’s: Woudzicht se Facebook-blad
Cloudforest-foto’s: verskaf deur instansie
Crystalbarn-foto’s: verskaf deur instansie en vanaf Facebook-blad
Cranford-hooffoto: Ocean Driven Media
Oak House-foto’s: verskaf deur instansie
Laaste foto: Granny Mouse Country House & Spa, verskaf deur instansie